เมื่อวานมีอาการปวดเมื่อย อ่อนเปลี้ยเพลียแรง โดยเฉพาะขาที่ปวดมาก ไข้ขึ้น 37.7องศา ไปพบแพทย์ แพทย์ก็วินิจฉัยไม่ได้ชัดเจนว่าเป็น ไข้หวัด Flu หรือไข้เลือดออก เลยให้ยาพาราเซตามอล มากินแล้วนอนพักเยอะๆ หลังจากที่นอนพัก แล้วเช็ดตัวให้อุณหภูมิในร่างกายลด วันนี้อาการที่เกิดขึ้นเมื่อวานก็ลดลงไปมาก แต่ท้องเสียถ่ายอุจจาระเหลวทุกครั้ง บ่อยครั้ง เป็นสีน้ำตาลอยากทราบว่าเป็นโรคอะไร สามารถกินยาแล้วหายเองได้มั้ยครับ
สวัสดีค่ะ จากที่เล่ามา น่าเป็นการติดเชื้อไวรัสนะคะ โดยเชื้อไวรัสที่ระบาดในช่วงนี้ ได้แก่ เชื้อไวรัสหวัดธรรมดา, เชื้อไวรัสไข้หวัดใหญ่, เชื้อไข้เลือดออก ซึ่งอาการโดยรวมจะคล้ายกันมากค่ะหากเป็นการติดเชื้อไวรัส ร่างกายของคนไข้จะสร้างภูมิคุ้มกันมาทำลายตัวเชื้อนี้ แล้วหายได้เองค่ะแต่กรณีที่มีอาการบ่งชี้ว่ามีภาวะแทรกซ้อนอื่นๆ เช่น หน้ามืด, จุดจ้ำเลือดตามตัว, หอบเหนื่อย, ปัสสาวะออกลดลงกรณีตามข้างต้น แนะนำไปพบแพทย์อีกครั้งนะคะจากที่ สอบถาม แนะนำให้ดื่มน้ำเปล่า 2-3ลิตรต่อวัน ช่วงที่มีท้องเสียแนะนำให้ดื่มน้ำเกลือแร่ที่เฉพาะกับอาการท้องเสียร่วมด้วยหากมีไข้สามารถรับประทานยาพาราเซตามอล ร่วมกับการเช็ดตัวลดไข้หากอาการต่างๆ แย่ลง หรือมีอาการที่บ่งชี้จะเกิดภาวะแทรกซ้อนตามข้างต้น แนะนำไปพบแพทย์อีกครั้งนะคะ